ตลาดหุ้นเอเชียสดใส ขานรับสหรัฐฯ-จีน จ่อบรรลุข้อตกลงการค้าเฟสแรกเดือนนี้
ตลาดหุ้นเอเชียสดใส ขานรับสหรัฐฯ-จีน จ่อบรรลุข้อตกลงการค้าเฟสแรกเดือนนี้
ตลาดหุ้นเอเชียสดใส ขานรับสหรัฐฯ-จีน จ่อบรรลุข้อตกลงการค้าเฟสแรกเดือนนี้
5 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับสัญญาณที่บ่งชี้ถึงความคืบหน้าในการเจรจาการค้าระหว่างสหรัฐฯ กับจีน หลังจากนายวิลเบอร์ รอสส์ รัฐมนตรีพาณิชย์ของสหรัฐ ได้แสดงความเชื่อมั่นว่าสหรัฐและจีนจะบรรลุข้อตกลงการค้าเฟสแรกในเดือนนี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,118.79 จุด เพิ่มขึ้น 268.02 จุด, +1.17%
ดัชนี SSE Composite ตลาดหุ้นจีนเปิดวันนี้ที่ 2,977.70 จุด เพิ่มขึ้น 2.21 จุด, +0.07%
ดัชนี HSI ตลาดหุ้นฮ่องกงเปิดวันนี้ที่ 27,601.10 จุด เพิ่มขึ้น 53.80 จุด, +0.20%
ดัชนี TAIEX ตลาดหุ้นไต้หวันเปิดวันนี้ที่ 11,576.18 จุด เพิ่มขึ้น 19.33 จุด, +0.17%
ดัชนี KOSPI ตลาดหุ้นเกาหลีใต้เปิดวันนี้ที่ 2,133.66 จุด เพิ่มขึ้น 3.42 จุด, +0.16%
ดัชนี FTSE STI ตลาดหุ้นสิงคโปร์เปิดวันนี้ที่ 3,242.91 จุด เพิ่มขึ้น 6.51 จุด, +0.20%
ดัชนี FBMKLCI ตลาดหุ้นมาเลเซียเปิดวันนี้ที่ 1,599.07 จุด ลดลง 4.49 จุด, -0.28%
ดัชนี PSE Composite ตลาดหุ้นฟิลิปปินส์เปิดวันนี้ที่ 8,055.88 จุด ลดลง 3.77 จุด, -0.05%
ด้านนายวิลเบอร์ รอสส์ รัฐมนตรีพาณิชย์ของสหรัฐ เปิดเผยกับผู้สื่อข่าวในระหว่างการเข้าร่วมประชุมสุดยอดอาเซียนซึ่งจัดขึ้นที่กรุงเทพฯ ว่า เขาเชื่อว่าสหรัฐจะบรรลุข้อตกลงการค้าเฟสแรกกับจีนในเดือนนี้ และคาดว่าบริษัทสหรัฐจะได้รับใบอนุญาตให้จำหน่ายสินค้าให้กับบริษัท หัวเว่ย เทคโนโลยี่ของจีนในเร็วๆ นี้
ขณะที่ ประธานาธิบดีโดนัลด์ ทรัมป์ กล่าวว่า การเจรจาเกี่ยวกับข้อตกลงการค้าเฟสแรกกำลังดำเนินไปด้วยดี และเขาหวังที่จะลงนามข้อตกลงดังกล่าวกับประธานาธิบดีสี จิ้นผิงของจีน เมื่อการทำข้อตกลงเสร็จสมบูรณ์
นอกจากนี้ ปธน.ทรัมป์ส่งสัญญาณว่า เขาอาจลงนามข้อตกลงการค้ากับจีนที่รัฐไอโอวา ซึ่งเป็นรัฐที่ได้รับผลกระทบมากที่สุดจากการทำสงครามการค้าระยะเวลาเกือบ 16 เดือนระหว่างสหรัฐกับจีน